पति जीन गुडइनफ, बच्चों जय और जिया के साथ लिया माता का आशीर्वाद
Bollywood Actress Preity Zinta Shimla Vacation - Spotted With Family At Hateshwari Temple. बॉलीवुड अभिनेत्री प्रीति जिंटा आईपीएल 2023 में पंजाब किंग्स का समर्थन करने के लिए इन दिनों इंडिया में हैं। अब हाल ही में एक्ट्रेस शिमला के हाटेश्वरी माता मंदिर पहुंचीं
बॉलीवुड अभिनेत्री प्रीति जिंटा आईपीएल 2023 में पंजाब किंग्स का समर्थन करने के लिए इन दिनों इंडिया में हैं। अब हाल ही में एक्ट्रेस शिमला के हाटेश्वरी माता मंदिर पहुंचीं। जिसका एक वीडियो उन्होंने अपने सोशल मीडिया अकाउंट पर शेयर किया है। वीडियो में प्रीती के साथ उनके पति जीन गुडइनफ , और दोनों जुड़वां बच्चे जेह और जिया की भी झलक देखने को मिली।
ट्रेडिशनल लुक में दिखीं खूबसूरत 
वीडियो में प्रीति सिंपल लुक में नजर आईं। उन्होंने यलो सलवार सूट पहना हुआ है। और सिर को दुपट्टे से ढक रखा है। वहीं उनके पति जीन ने ब्लैक पैंट के साथ ब्लैक शर्ट पहनी हुई है। उन्होंने अपने दो बच्चों को भी गोद में लिया और उन्हें अनुष्ठान में भाग लेने के लिए मंदिर के अंदर ले गए।
प्रीति बोलीं- मां मुझे फिर से बुलाएंगी
प्रीति ने सोशल मीडिया पर पोस्ट शेयर करते हुए कैप्शन में लिखा, 'जब मैं छोटी बच्ची थी तो हिमाचल प्रदेश के शिमला के हाटकोटी में हाटेश्वरी माता मंदिर में अक्सर जाती थी। इस मंदिर ने मेरे बचपन में एक बड़ी भूमिका निभाई है और मैंने हमेशा इससे बहुत जुड़ाव महसूस किया है'।
प्रीति ने आगे कहा- 'अब जब मैं एक मां हूं तो यह स्वाभाविक है कि मेरे बच्चे जिस मंदिर में गए थे वह यह अविश्वसनीय और प्राचीन मंदिर था। ये हमारे दौरे की एक झलक है। मुझे यकीन है कि जय और जिया को यह यात्रा याद नहीं होगी इसलिए हमें फिर से वापस आना होगा क्योंकि मां मुझे फिर से बुलाएंगी। जय मां दुर्गा - जय महिषासुरमर्दिनी। आप में से किसी को भी घूमने का मौका मिले तो इसे मिस न करें। यह जादुई, रहस्यमय और आश्चर्यजनक सुंदर है'।
फिल्म इंडस्ट्री से दूर हैं प्रीति जिंटा
पिछले कुछ सालों से प्रीति जिंटा ने फिल्मों से दूरी बना ही है। वह इन दिनों आईपीएल में पंजाब किंग्स के को-ओनर के तौर पर टीम को सपोर्ट कर रही हैं। प्रीति के पास दक्षिण अफ्रीका की मजांसी सुपर लीग का हिस्सा स्टेलनबॉश किंग्स भी है। इसेक साथ ही वो कैरेबियन प्रीमियर लीग (सीपीएल) में सेंट लूसिया किंग्स टीम की ओनर भी हैं।
प्रीति का वर्कफ्रंट
वर्कफ्रंट की बात करें तो प्रीति आखिरी बार सनी देओल, अरशद वारसी के साथ भैय्याजी सुपरहिट में नजर आई थीं। उन्होंने साल 2016 में एक बिजेसमैन से शादी की थी। शादी के बाद वह अपने पति और दो जुड़वा बच्चों जय और बेटी जिया के साथ लॉस एंजेलिस में रहती हैं।